અત્યારે ચાઈનીજ સામાનનો બહિષ્કાર કરીને ચીનને શબક શિખવાડવાની પ્રતિજ્ઞા લેવાઈ રહી છે. પણ પ્રતિજ્ઞા પૂર્ણ કરવા માટેનો દ્રઢ નિર્ધાર આપણામાં છે? શું એ વાતો જાણો છો કે આ પ્રતિજ્ઞાઓને પૂર્ણ કરવા માટે આખી Life Style બદલવી પડે. કારણ કે ચીન માત્ર એક દેશ નથી, તે અત્યારે દુનિયાના તમામ દેશોની Life Style બની ચુક્યો છે. ચીન લોકોના જીવનમાં એ હદે ઘુસી ચુક્યો છે કે તેનાથી પીછો છોડાવવો અશક્ય તો નથી પણ મુશ્કેલ ચોક્કસ છે. આ માટે ભારતને દુનિયાની સૌથી મોટી ફેક્ટરી બનાવવી પડશે. ૧૩૨ કરોડની વસ્તી ધરાવતુ ભારત અત્યારે દુનિયાનુ સૌથી મોટુ બજાર છે અને આ વાતનો જ ફાયદો ચીન ઉઠાવી રહ્યુ છે. ભારતની જેમ ચીન પણ દુનિયામાં સૌથી વધારે વસ્તી ધરાવતો દેશ છે. પરંતુ તે પોતાને Global Manufacturing Hub બનાવી ચુક્યો છે. દુનિયાભરની કંપનીઓ ચીનમાં પોતાનો સામાન બનાવડાવે છે અને પછી તે જ સામાન પોતાની બ્રાંડના નામે બજારમાં વેચે છે.